Pielikums Nr.1

**TEHNISKĀ SPECIFIKĀCIJA**

**“Aprūpes pakalpojuma bērniem ar invaliditāti sniegšana Balvu novadā”**

1. **Pakalpojuma mērķis**

Nodrošināt bērniem ar invaliditāti no 2 līdz 18 gadu vecumam, kuriem ir izteikti un smagi funkcionēšanas ierobežojumi un Veselības un darbspēju ekspertīzes ārstu valsts komisija ir izsniegusi atzinumu par īpašas kopšanas nepieciešamību (turpmāk – klients), aprūpi, uzraudzību, pašaprūpes spēju attīstību un saturīga brīvā laika pavadīšanu.

1. **Pakalpojuma reglamentācija**

Pakalpojumstiek nodrošināts saskaņā ar Sociālo pakalpojumu un sociālās palīdzības likumu, Invaliditātes likumu, Ministru kabineta 2019.gada 2.aprīļa noteikumiem Nr.138 “Noteikumi par sociālo pakalpojumu saņemšanu”, Ministru kabineta 2017.gada 13.jūnija noteikumiem Nr.338 „Prasības sociālo pakalpojumu sniedzējiem”, Ministru kabineta 2017.gada 27.jūnija noteikumiem Nr.385 „Noteikumi par sociālo pakalpojumu sniedzēju reģistrēšanu”, Balvu novada domes 2022.gada 27.janvāra saistošajiem noteikumiem Nr.2/2022 „Par sociālajiem pakalpojumiem Balvu novadā.”

1. **Pakalpojuma sniegšanas laiks:**
   1. Pakalpojuma sniedzēja darbinieku ceļā pie klienta pavadītais laiks netiek uzskatīts par Pakalpojuma izpildei patērēto laiku;
   2. Pakalpojums jānodrošina klientiem katru dienu pēc nepieciešamības laikā no plkst. 08:00 līdz plkst. 20:00. Par pakalpojuma sniegšanas konkrētu laiku pretendents vienojas ar katru klientu.
2. **Pakalpojuma apjoms**: līdz 80 stundām mēnesī, vidēji 14 bērniem mēnesī.
3. **Pakalpojuma saturs:**

Pakalpojums ietver bērna aprūpi - palīdzību personiskās higiēnas nodrošināšanā, palīdzību apģērbties un noģērbties, ēdiena gatavošanu vai uzsildīšanu, palīdzību paēst, palīdzību iekļūt gultā un izkļūt no tās, pozicionēšanu un pārvietošanu, ārstniecības personu izsaukšanu un medikamentu lietošanas nodrošināšanu, uzraudzību, pašaprūpes spēju attīstību un saturīga brīvā laika pavadīšanu, laikā, kad bērna likumiskie pārstāvji vai audžuģimene nodarbinātības vai citu objektīvu iemeslu dēļ nevar nodrošināt bērna aprūpi un uzraudzību nepieciešamajā apjomā.

1. **Pakalpojuma sniegšanas kārtība:**
   1. Lai vienotos par Pakalpojuma nodrošināšanu, pretendentam jāapmeklē klients dzīvesvietā un jāveic pārrunas ar klienta likumisko pārstāvi vai audžuģimeni par Pakalpojuma sniegšanas izpildes nosacījumiem.
   2. Pretendentam jānoslēdz līgums ar klienta likumisko pārstāvi vai audžuģimeni par Pakalpojuma nodrošināšanu, izsniedzot vienu līguma oriģināleksemplāru.
   3. Pamatojoties uz Balvu novada Sociālās pārvaldes nosūtījumu pretendentam Pakalpojuma nodrošināšanai jāizveido aprūpes plāns, kurā norādīts Pakalpojuma apjoms, veicamie aprūpes darbi, darbu veikšanas regularitāte un jānorīko aprūpētājs.
   4. Pretendentam jānodrošina kvalitatīva Pakalpojuma sniegšana saskaņā ar Balvu novada Sociālās pārvaldes līgumu un līgumu ar klienta likumisko pārstāvi vai audžuģimeni.
   5. Pretendentam jāizveido klienta lieta.
   6. Pretendentam jāinformē Balvu novada Sociālā pārvalde par apstākļiem, ja tādi radušies, kas traucē vai apgrūtina kvalitatīvi sniegt klientam Pakalpojumu.
   7. Pretendentam jānodrošina atskaišu un rēķinu sagatavošanu un iesniegšanu Balvu novada Sociālajā pārvaldē saskaņā ar Pakalpojuma sniedzēja un Balvu novada Sociālās pārvaldes starpā noslēgto līgumu.
   8. Pretendentam jāpieņem un jāizskata klienta sūdzības un priekšlikumus.
   9. Plānotais Pakalpojums pretendentam jāsniedz, izmantojot klienta inventāru (ēdienu pagatavošanā tiek izmantoti klienta trauki un produkti un tml.).
2. **Pakalpojuma novērtēšana:**
   1. Pretendenta sniegtā Pakalpojuma kvalitātes novērtēšanu veic Balvu novada Sociālās pārvaldes speciālisti pēc nepieciešamības.
   2. Pretendentam jānodrošina klientam sniegtā Pakalpojuma kvalitātes vērtēšanu, ne retāk kā vienu reizi gadā.